Rettens kendelse af 25. november 2014 – Trenzas y Cables de Acero mod Kommissionen
(Sag T-428/10 og T-577/10 og sag T-441/12) 1
(Annullationssøgsmål – konkurrence – karteller – det europæiske marked for forspændingsstål – prisfastsættelse, opdeling af markedet og udveksling af følsomme kommercielle oplysninger – afgørelse, der fastslår en overtrædelse af artikel 101 TEUF – afgørelse, der ændrer den oprindelige afgørelse, uden betydning for størrelsen af den bøde, der er pålagt sagsøgeren – manglende retlig interesse– delvist åbenbart afvisningsgrundlag)
Processprog: spansk
Parter
Sagsøger: Trenzas y Cables de Acero PSC, SL (Santander, Spanien) (i sagerne T-428/10 og T-577/10 ved advokaterne F. González Díaz og A. Tresandi Blanco og i sag T-441/12, først ved advokaterne F. González Díaz og P. Herrero Prieto, derefter ved advokaterne F. González Díaz og A. Tresandi Blanco)
Sagsøgt: Europa-Kommissionen (ved F. Castillo de la Torre og V. Bottka samt i sag T-441/12 ved C. Urraca Caviedes, som befuldmægtigede, bistået af advokat L. Ortiz Blanco)
Sagens genstand
Påstande om annullation og ændring af Kommissionens afgørelse K(2010) 4387 endelig af 30. juni 2010 om en procedure i henhold til artikel 101 TEUF og artikel 53 i EØS-aftalen (sag COMP/38 344 – Forspændingsstål) som ændret ved Kommissionens afgørelse K(2010) 6676 endelig af 30. september 2010 og ved Kommissionens afgørelse K(2011) 2269 endelig af 4. april 2011 samt skrivelse COMP/G2/DVE/nvz/79465 af 25. juli 2012 fra Kommissionens generaldirektør for konkurrence.
Konklusion
I sag T-428/10 afvises påstanden om delvis annullation af Kommissionens afgørelse K(2010) 6676 endelig af 30. september 2010 om ændring af Kommissionens afgørelse K(2010) 4387 endelig af 30. juni 2010 om en procedure i henhold til artikel 101 TEUF og artikel 53 i aftalen om Det Europæiske Økonomiske Samarbejdsområde (EØS) (sag COMP/38 344 – Forspændingsstål).
I sag T-577/10 afvises søgsmålet.
Afgørelsen vedrørende de øvrige anbringender og påstande udsættes.
Trenzas y Cables de Acero PSC, SL betaler omkostningerne vedrørende de anbringender og påstande vedrørende Kommissionens afgørelse K(2010) 6676 endelig af 30. september 2010 om ændring af Kommissionens afgørelse K(2010) 4387 endelig af 30. juni 2010 om en procedure i henhold til artikel 101 TEUF og artikel 53 i aftalen om Det Europæiske Økonomiske Samarbejdsområde (EØS) (sag COMP/38 344 – Forspændingsstål), som er fremført i sag T-428/10, samt omkostningerne i sag 577/10.
____________
____________
1 EUT C 317 af 20.11.2010.